หุ้นเช้า21ธ.คปิดพุ่ง13.93จุด
หุ้นภาคเช้า21 ธ.ค. ปิดที่ 1,047.22 จุด เพิ่มขึ้น 13.93 จุด มูลค่าการซื้อขาย 11,371.96  ล้านบาท
21 ธ.ค. 2554

หุ้นภาคเช้า21 ธ.ค. ปิดที่ 1,047.22 จุด เพิ่มขึ้น 13.93 จุด มูลค่าการซื้อขาย 11,371.96  ล้านบาท   




ดัชนีตลาดหุ้นไทยปิดทำการช่วงครึ่งวันเช้าของวันที่ 21 ธ.ค. ที่ระดับ  1,047.22 จุด เพิ่มขึ้น 13.93 จุด หรือ 1.35%มูลค่าการซื้อขาย 11,371.96  ล้านบาท
หลักทรัพย์ที่มีการซื้อขายสูงสุด 5 อันดับได้แก่
PTTEP ปิดที่ 172.50 บาท เพิ่มขึ้น 7.00 บาท มูลค่าการซื้อขาย 648.56 ล้านนบาท PTT ปิดที่ 323.00 บาท เพิ่มขึ้น 7.00 บาท มูลค่าการซื้อขาย 596.30   ล้านบาท TOP ปิดที่ 60.25 บาท เพิ่มขึ้น 0.75 บาท มูลค่าการซื้อขาย 517.35    ล้านบาท JAS ปิดที่ 2.20 บาท เพิ่มขึ้น 0.04 บาท มูลค่าการซื้อขาย 496.16   ล้านนบาท   SCBปิดที่ 117 บาทเพิ่มขึ้น 2 บาท มูลค่าการซื้อขาย  481.08 ล้านบาท     
นักวิเคราะห์บล. ฟิลลิป  กล่าวว่า   ดัชนีวันนี้จะดีดตัวตามตลาดต่างประเทศหลังการพุ่งขึ้นของดัชนีดาวโจนส์และตลาดหุ้นยุโรปวานนี้ จากแรงหนุนเรื่องตัวเลขการเริ่มสร้างบ้านที่แข็งแกร่งกว่าคาดของสหรัฐ โดยฟื้นตัว 9.3% สู่ 685,000 ยูนิตในเดือน พ.ย. ซึ่งเป็นระดับสูงสุดนับตั้งแต่เดือนเม.ย. ปีที่แล้ว รวมถึงข้อเสนอด้านเงินทุนใหม่ของเฟดที่ต่ำกว่าตลาดวิตกในช่วงก่อนด้านยุโรปมีแรงหนุนจากความสำเร็จของสเปนในการเปิดประมูลตั๋วเงินคลัง และดัชนีความเชื่อมั่นทางธุรกิจของเยอรมนีที่ดีดตัวขึ้นช่วยผลักดัน  จึงมีโอกาสที่  ดัชนี จะดีดตัวเหนือแนวต้านที่ 1036 ได้ ซึ่งจะมีแนวต้านถัดไปที่ 1050 จุด
อย่างไรก็ดี ต้องไม่ลืมว่าปัญหาหนี้สินของยุโรปยังไม่ได้รับการแก้ไข จึงยังคงเป็นความเสี่ยงหลักในทางลงของตลาดต่อไป กอปรกับใกล้เข้าสู่ช่วงวันหยุดในเทศกาลคริสมาสต์และปีใหม่จะทำให้ตลาดเริ่มเงียบเหงาลง คาดจะมีความผันผวนระหว่างทางมากขึ้นกลยุทธ์การลงทุน เน้นการซื้อเก็งกำไรตามโมเมนตัมตลาด แต่จำกัดพอร์ตไว้ที่ 50%ไม่เกิน 75% กรณีเบรก 1036 จุดไปได้ แนวต้าน : 1036, 1050 แนวรับ : 1024-1020